Una delegació de regidors de l'Equador visita Alaquàs per conèixer les polítiques de joventut impulsades per l'Ajuntament
10/02/2006 14:24:00

# Una delegació de regidors de l'Equador visita Alaquàs per conèixer les polítiques de joventut impulsades per l'Ajuntament

*   10/02/2006 14:24:00
*   [Imprimir](#)
*   Compartir
*    https://www.alaquas.org/documento.asp?id\_do=9756

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9756%2F0&title=Ajuntament%20d%27Alaqu%C3%A0s.%20Premsa.Una%20delegaci%C3%B3%20de%20regidors%20de%20l%27Equador%20visita%20Alaqu%C3%A0s%20per%20con%C3%A8ixer%20les%20pol%C3%ADtiques%20de%20joventut%20impulsades%20per%20l%27Ajuntament)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9756/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9756/9756_Form_4.jpg)](https://www.alaquas.org/ficheros/documentos/2006/2/9756/9756_Form_10.jpg "<a href='https://www.alaquas.org/ficheros/documentos/2006/2/9756/9756_Form_10.jpg' target=_blank><i class='fa fa-external-link' aria-hidden='true'></i>.Una delegació de regidors de l'Equador visita Alaquàs per conèixer les polítiques de joventut impulsades per l'Ajuntament</a>")

La visita forma part d'un projecte de cooperació municipalista del Fons Valencià per la Solidaritat, que forma càrrecs públics en el marc d'un Diploma de participació i gestió local a l'Equador

L'Alcalde d'Alaquàs, Jorge Alarte, i les Regidores de Joventut i de Cooperació Internacional han rebut aquest matí a l'Ajuntament la visita d'una delegació de Regidors de l'Equador que es troben a la Comunitat Valenciana coneguent l'administració local valenciana. El programa de la visita a Alaquàs ha consistit en conèixer la realitat del model del govern local i de l'administració pública, especialment les polítiques de joventut impulsades per l'Ajuntament d'Alaquàs. Per això, la comitiva ha realitzat una visita pel Centre Juvenil El Passatge, per tal d'explicar-los amb més detall el funcionament d'aquest centre, així com tots els recursos municipals que l'Ajuntament ofereix per a la gent jove.

Aquesta visita forma part del projecte de cooperació municipalista del Fons Valencià per la Solidaritat anomenat "Diploma en Participació Política, Gestió i Desenvolupament en l'Àmbit Local en Equador" i suposa la part pràctica. Es tracta d'un projecte impulsat per la Fundació Centre d'Estudis Polítics i Socials (CEPS), a través de la Fundació ADEIT -de la Universitat de València- amb la col·laboració de la Universitat Politècnica Salesiana de Quito i la Fundación de Campesinos María Luisa Gómez de la Torre, que té com a objectiu el d'enfortir el sistema de participació política, la gestió i el desenvolupament local per mitjà de la formació universitària superior dirigida a professionals i  polítics electes que tenen càrrecs o llocs de responsabilitat en l'administració pública local. També està dirigit a la societat civil perquè la ciutadania també puga liderar accions tendents a la potenciació i l'enfortiment dels processos democràtics i de participació ciutadana en Equador des del desenvolupament local.

Els participants en aquest projecte reben formació superior específica de caràcter universitari, impartida per professors especialitzats, tant de la Universitat de València com de la Universitat Politécnica Salesiana i que ofereixen els coneixements bàsics necessaris per a la intervenció local des de l'administració pública i la societat civil.

Amb l'execució del curs es pretén també afavorir l'autonomia i independència de les autoritats polítiques i de la societat civil respecte de les ajudes tècniques i econòmiques de l'exterior per mitjà de l'aprenentatge de tècniques i metodologies per a la planificació, el finançament i gestió de polítiques d'ocupació, de benestar, de territori, medi ambient i sostenibilitat, entre altres. S'abordaran també qüestions referents a la descentralització, l'autonomia local, l'administració local, la participació ciutadana o la gestió de la ciutat.